# บุษบาพาฝัน
บุษบาพาฝัน นามปากกาของ สุชาดา ภู่แก้ว ชื่อเล่นว่า แดง เป็นนักประพันธ์นวนิยาย นวนิยายที่ชอบประพันธ์มากที่สุดคือแนวโรแมนติก ดราม่า จบมัธยมศึกษาจากโรงเรียนศิริธนศึกษา และสำเร็จการศึกษาจาก มหาวิทยาลัยราชภัฏบ้านสมเด็จเจ้าพระยา เคยเป็นครูสอนหนังสือที่โรงเรียนเอกชน และรับราชการในหน่วยงานของ กรุงเทพมหานคร ก่อนที่จะผันตัวเองมาทำธุรกิจส่วนตัว และเขียนหนังสือ มีเว็บบล็อกในไอดีของเว็บไซต์เด็กดี ใช้ชื่อบุษบาพาฝัน/สร้อยอินทนิล ปัจจุบัน ทำงานเป็นนักเขียน

 ที่มาของนามปากกา 
บุษบาพาฝัน ทำธุรกิจส่วนตัวเกี่ยวกับร้านดอกไม้ ชอบการจัดดอกไม้ และชอบดอกไม้มาก เลยเป็นที่มาของนามปากกา บุษบาพาฝัน 

 นวนิยายเรื่องแรก 
นวนิยายเล่มแรกที่บุษบาพาฝันประพันธ์คือเรื่อง "เกมร้ายพ่ายเกมรัก" ซึ่งมีแรงบันดาลใจมาจากเหตุการณ์ซึนามิ แต่ได้รับการตีพิมพ์เป็นเรื่องที่ 6 เรื่องราวเกี่ยวกับ ในวันที่ทะเลอันดามัน คลุ้มคลั่งคลื่นยักษ์ที่ทำลายล้างชายฝั่งอันดามัน และชีวิตผู้คนมากมายได้นำเธอมา พบกับเขา สายชล หนุ่มชาวเกาะ ที่ไม่กล้าแม้แต่จะบอกรักเธอ ทั้งที่ต้องอยู่ร่วมบ้านเดียวกัน เธอไม่รู้ตัวเอง ด้วยซ้ำว่าเธอเป็นใคร หนึ่งปีผ่านไปสาวน้อยก็รู้จักความรัก รักที่บริสุทธิ์ของหนุ่มชาวเกาะที่เฝ้ารอด้วยความอดทน และสาวน้อยที่สูญเสีย ความทรงจำ ก็เกิดขึ้น ทำให้คนทั้งคู่ เป็นของกันและกัน แต่แล้ว.....วันหนึ่ง ทั้งสองก็ถูกพรากจากกัน ทั้งที่รักกันอย่างมากมาย และเกิดสิ่งผูกพันกับชีวิตของคนทั้งคู่ ความทรงจำของเธอ จะทำให้เธอจำเขาและลูกได้หรือไม่ แค้นของสายชล จึงจำต้องกลายเป็นเกมรักเกมร้าย

 นวนิยายที่ได้รับการสร้างเป็นละครโทรทัศน์ 
นวนิยายของบุษบาพาฝัน ที่ได้รับการสร้างเป็นละครโทรทัศน์เรื่องแรกคือเรื่อง "เกมร้ายพ่ายเกมรัก" ดำเนินงานโดย บริษัท ละครไท จำกัด ในปี พ.ศ. 2553 และได้ออกอากาศทางสถานีโทรทัศน์ไทยทีวีสีช่อง 3 ในปี พ.ศ. 2554 โดยเปลี่ยนชื่อเรื่องใหม่เป็น "เกมร้ายเกมรัก" นำแสดงโดย ณเดชน์ คูกิมิยะ, อุรัสยา เสปอร์บันด์ 'เกมร้าย เกมรัก' คู่ขวัญ 'ณเดชน์-ญาญ่า' - ข่าวไทยรัฐออนไลน์

"ปาฏิหาริย์รักข้ามขอบฟ้า" เป็นนวนิยายไทย จากบทประพันธ์โดยนามปากกาของ "บุษบาพาฝัน" ถูกนำมาสร้างเป็นละครโทรทัศน์ครั้งแรกเมื่อปี พ.ศ. 2558 เขียนบทโทรทัศน์โดย ปะณะ กำกับการแสดงโดย บัณฑิต ทองดี ดำเนินงานโดย บริษัท รักละคร จำกัด ควบคุมการผลิตโดย พลังธรรม กล่อมทองสุข นำแสดงโดย วฤษฎิ์ ศิริสันธนะ, ลักษณ์นารา เปี้ยทา และนักแสดงชั้นนำอีกมากมาย เริ่มออกอากาศตอนแรกวันที่ 14 กรกฎาคม พ.ศ. 2558 เวลา 18.35 - 19.50 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33

 ผลงาน 
นวนิยายของบุษบาพาฝัน ที่ได้รับการตีพิมพ์

นวนิยายสำนักพิมพ์แผนร้ายกุศโลบายรักสำนักพิมพ์สมาร์ทบุ๊คเพลิงรักเพลิงเสน่หาสำนักพิมพ์สมาร์ทบุ๊คพรางรักลวงใจสำนักพิมพ์สมาร์ทบุ๊คเล่ห์สวาททาสรักสำนักพิมพ์สมาร์ทบุ๊คตำหนักรักข้ามภพสำนักพิมพ์สมาร์ทบุ๊คเกมร้ายพ่ายเกมรักสำนักพิมพ์อิงค์ร้อยเล่ห์มายารักสำนักพิมพ์อิงค์รอยแค้นแสนรักสำนักพิมพ์อิงค์รักร้อนซ่อนปมร้าวสำนักพิมพ์อิงค์วิวาห์นี้มีเดิมพันสำนักพิมพ์อิงค์เล่ห์ลวงบ่วงพิศวาสสำนักพิมพ์ ทัช พับลิชชิ่งหลงเงาพิศวาทสำนักพิมพ์ดอกหญ้าหลงเล่ห์เสน่ห์ซาตานสำนักพิมพ์ดอกหญ้าปาฏิหาริย์รักข้ามขอบฟ้าสำนักพิมพ์อักษรศาสตร์แสนร้ายแสนรักสำนักพิมพ์ภัทร์โยธินตราบสิ้นดวงหฤทัยสำนักพิมพ์อักษรศาสตร์เรือสำราญสายธารเสน่หาสำนักพิมพ์อักษรศาสตร์พ่ายเพลิงปรารถนาสำนักพิมพ์ ธราธร พับลิเคชั่นพิษสวาทหวามสำนักพิมพ์ ธราธร พับลิเคชั่นร่ายเพลิงรักสำนักพิมพ์ ธราธร พับลิเคชั่นพายุร้ายสายน้ำผึ้งสำนักพิมพ์ เดอะเกรท พับลิเคชั่นเปลวไฟในตะเกียงรักสำนักพิมพ์พระจันทร์เพลิงเพชร (นวลนาง เดอะซีรีส์ ร้ายเพราะรัก)สำนักพิมพ์พิมพ์คำทำนองรักสาวเจ้าเสน่ห์ (นวนิยายชุด Love Beat)สำนักพิมพ์ชูการ์บีทสิเน่หาสัญญารักสำนักพิมพ์ชูการ์บีทสุดที่รักสำนักพิมพ์ชูการ์บีท	สู่ฝันแห่งรัก สำนักพิมพ์สมาร์ทบุ้คส์	ทะเลครวญ สำนักพิมพ์ปรียากร	ทาสเสน่หา สำนักพิมพ์ซิมพลีบุค